0258.xml
بیسویں فیفا ورلڈ کپ کا کوارٹر فائنل مرحلا (آج) شروع ہوگا
برازیلیا۔ 03 جولائی (اے پی پی) بیسویں فیفا ورلڈ کپ 2014ء کا کوارٹر فائنل مرحلا (آج) جمعہ سے شروع ہوگا۔ تفصیلات کے مطابق 20 ویں فیفا ورلڈ کپ کے پری کوارٹر فائنل مرحلے میں کانٹے دار مقابلوں کا سلسلہ جاری ہے جو اپنے اختتامی مرحلے میں ہے۔ میزبان برازیل، فرانس، جرمنی، ہالینڈ، کوسٹا ریکا، ارجنٹائن، بیلجیئم، اور کولمبیا کی ٹیمیں کوارٹر فائنل مرحلے میں پہنچ چکی ہیں۔ میگا ایونٹ میں کل دو کوارٹر فائنل میچز کھیلے جائینگے، اور اس سلسلے میں پہلا کوارٹر فائنل میں فرانس اور جرمنی کی ٹیموں کے درمیان ریو ڈی جنیرو کے مقام پر کھیلا جائیگا جو پاکستانی شائقین فٹ بال رات نو بجے دیکھ سکیں گے۔ اسی روز کا دوسرا کوارٹر فائنل میچ پانچ مربتہ کی عالمی چیمپیئن برازیل اور کولمبیا کے درمیان فورٹالیزا کے مقام پر کھیلا جائیگا جو پاکستانی شائقین فٹ بال رات ایک بجے دیکھ سکیں گے۔ میگا ایونٹ کے تیسرے کوارٹر فائنل میچ میں ارجنٹائن کا مقابلہ بیلجیئم سے ہوگا جبکہ چوتھے اور آخری کوارٹر فائنل میچ میں ہالینڈ کا مقابلہ کوسٹا ریکا سے ہوگا اور دوسرے دو کوارٹر فائنل میچ 5 جولائی کو کھیلے جائینگے۔ واضح رہے کہ میگا ایونٹ کا سیمی فائنل مرحلہ 8 جولائی کو جبکہ میگا ایونٹ کا فائنل میچ 13 جولائی کو کھیلا جائیگا۔
APP
03.07.14
0258p.xml
بیسواں فیفا ورلڈکپ فٹ بال فیور عروج پر ،فائنل مرحلہ آج شروع ہوگا سیمی فائنل تک رسائی کئ لئے ٹاپ ایٹ ٹیمیں ایک دوسرے سے پنجہ آزما ہوں گی،فرانس اور جرمنی کی ٹیمیں چار جولائی کو رات نو بجے آمنے سامنے ہوں گی
ریوڈی جنیرو(سپورٹس ڈیسک) فٹبال ورلڈ کپ کا سنسنی سے بھر پور دوسرا مرحلہ ختم،کوارٹر فائنل لائن اپ مکمل ہوگئ۔سیمی فائنل تک رسائی کیلئے ٹاپ ایٹ ٹیموں کے درمیان آج جنگ شروع ہوگی۔ہرٹیم کا مقصد،صرف اور صرف حاصل کرناہے جیت۔چار جولائی کو فرانس اور جرمنی کی ٹیمیں رات نو بجےریوڈی جنیرو میں پنجہ آزمائیں گی۔ناک آؤٹ مرحلے میں فرانس نے نائجیریا جبکہ جرمنی نے الجزائر کو مات دی۔اس روز میزبان برازیل اور کو لمبیا رات ایک بجے فور ٹالیزامیں ایکشن میں دکھائی دیں گی۔برازیل نے پری کوارٹر میں چلی جبکہ کولمبیا نے یوراگوئے کی واپسی کنفرم کی۔ارجنٹائن نے راؤنڈ آف 16میں سوئٹزر لینڈ جبکہ بیلجیئم نے امریکا کو شکست سے دوچار کیا۔اس ضمن میں نیڈر لینڈ کے ارین رابن کا کہنا ہے کی کوسٹاریکا کیخلاف کوارٹر فائنل کا میچ سنسنی خیز ہوگا۔دوسرا کوارٹر فائنل میں برازیل کو سخت حریف کولمبیا کیخلاف مقابلہ کرنا ہوگا۔چلی کیخلاف پری کوارٹر فائنل میں ایکسٹرافائنل اور پنالٹی شوٹ آوٹس میں توانائی خرچ کرنے کے بعد ٹیم کے اہم پلیئرز نے جم سیشن پر ہی اکتفا کیا۔تیسرے کوارٹر فائنل میں ارجنٹائن اور بیلجیئم آمنے سامنے ہوگی۔
daily_insaf
04.07.14